জেরাল্ড হার্টিগান
জেরাল্ড প্যাট্রিক ডেসমন্ড হার্টিগান (ইংরেজি: Gerald Hartigan; জন্ম: ৩০ ডিসেম্বর, ১৮৮৪ - মৃত্যু: ৭ জানুয়ারি, ১৯৫৫) কেপ প্রদেশের কিং উইলিয়ামস টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১২ থেকে ১৯১৪ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে বর্ডার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন জেরাল্ড হার্টিগান।